Fernand Franck

Fernand Franck (født 6. mai 1934 i Esch-sur-Alzette i Storhertugdømmet Luxembourg) er en luxembourgsk katolsk prelat og emeritert erkebiskop av Luxembourg.

Liv og virke

Bakgrunn
Han gikk til skole i Etch-sur-Alzette, og tok presteutdannelse i Luxembourg i hjemlandet og i Münster i Tyskland.

Prest
Han ble presteviet i 1960, og ble så kapellan i St. Joseph i Differdange frem til 1971. Han ble så sogneprest i St. Cuningundis i Clausen, og var samtidig nasjonal direktør for Action Catholique des Jeunes og Œuvres de la Sainte Enfance, begge i perioden 1969–1977.

Fra 1977 var Franck generalsekretær for Det pavelige selskap for troens utbredelse i Vatikanet, og var generalsekretær for St. Peter aposelens selskap i Roma fra 1988. Disse verv førte til at reiser i alle verdensdeler.  Han var også kirkelig rådgiver for Luxembourgs ambassade til Den hellige Stol (fra 1981) og var medlem av Det pavelige råd for sosial kommunikasjon i Vatikanet.

Erkebiskop av Luxembourg 
Pave Johannes Paul II utnevnte ham til erkebiskop av Luxembourg den 21. desember 1990 og han ble bispeviet den 2. februar 1991 i katedralen i Luxembourg av erkebiskop Jean Hengen i Notre-Dame-katedralen i Luxembourg. Medkonsekrerende var den filippinske emeriterte erkebiskop José Tomás Sánchez og den tyske biskop Hermann Josef Spital av Trier.

Pave Benedikt XVI innvilget hans alderbetingede avskjedssøknad som erkebiskop av Luxembourg den 12. juli 2011.

Verker 
 „Der Gottesmutter die Schlüssel unserer Existenz anvertrauen.“ I: Volker Zotz und Friederike Migneco (utg.): Totus tuus. Marianisches Lesebuch zur Luxemburger Muttergottes-Oktav. Luxembourg, Kairos Edition 2004, ISBN 2-9599829-9-1 (Text in deutscher und französischer Sprache), s. 17–20
 „Ich bin Christ – aus gutem Grund.“ I: Joachim Theis u. a. (Hrsg.): Zur Anziehungskraft des Christseins heute. Trier, éditions trèves 2007, ISBN 978-3-88081-501-8

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1777
 Kardinal Pietro Francesco Galleffi (1770-1837) *1819
 Kardinal Filippo de Angelis (1792-1877) *1826
 Kardinal Amilcare Malagola (1840-1895) *1876
 Kardinal Giovanni Tacci (Porcelli) (1863-1928) *1895
 Kardinal Fernando Cento (1883-1973) *1922
 Biskop Léon Lommel (1893-1967) *1949
 Erkebiskop Jean Hengen (1912-2005) *1967
 Erkebiskop Fernand Franck (1934- ) *1991 (1958-) *2011

Referanser

Personer fra Esch-sur-Alzette
Luxembourgske katolske biskoper
Linjen Rebiba